b'\n_START_ARTICLE_\nAr\xc5\xabnas Streikus\n_START_SECTION_\nBiografija\n_START_PARAGRAPH_\n1991\xe2\x80\x931997\xc2\xa0m. Vilniaus universitete studijavo istorij\xc4\x85. 2001\xc2\xa0m. Vilniaus universitete apgyn\xc4\x97 disertacij\xc4\x85 \xe2\x80\x9eSoviet\xc5\xb3 vald\xc5\xbeios antiba\xc5\xbenytin\xc4\x97 politika Lietuvoje 1944\xe2\x80\x931990\xc2\xa0m.\xe2\x80\x9c Nuo 2002\xc2\xa0m. dirba Vilniaus universiteto Istorijos fakultete, nuo 2006\xc2\xa0m. docentas, nuo 2017 m. fakulteto Naujosios istorijos katedros ved\xc4\x97jas._NEWLINE_2002\xe2\x80\x932010\xc2\xa0m. Lietuvos gyventoj\xc5\xb3 genocido ir rezistencijos tyrimo centre mokslini\xc5\xb3 tyrim\xc5\xb3 programos koordinatoriu._NEWLINE_2009\xc2\xa0m. i\xc5\xa1rinktas Lietuvi\xc5\xb3 katalik\xc5\xb3 mokslo akademijos akademiku ir Centro valdybos nariu ir Moksliniu sekretoriumi._NEWLINE_Nuo 2012\xc2\xa0m. Commission Internationale d\xe2\x80\x99Histoire et d\xe2\x80\x99etudes du Christianisme narys ir Lietuvos komiteto pirmininkas. \xe2\x80\x9eLKMA metra\xc5\xa1\xc4\x8dio\xe2\x80\x9c ir \xe2\x80\x9eBa\xc5\xbeny\xc4\x8dios istorijos studij\xc5\xb3\xe2\x80\x9c redkolegij\xc5\xb3 narys._NEWLINE_Lietuvos mokslo tarybos ekspertas. Europos socialinio fondo ir Lietuvos Respublikos biud\xc5\xbeeto l\xc4\x97\xc5\xa1omis finansuoto projekto \xe2\x80\x9eLietuvos moksl\xc5\xb3 akademijos ir Lietuvi\xc5\xb3 katalik\xc5\xb3 mokslo akademijos veiklos stiprinimas\xe2\x80\x9d (2009\xe2\x80\x932011\xc2\xa0m.) ekspertas.\n_START_SECTION_\nMokslin\xc4\x97s sta\xc5\xbeuot\xc4\x97s\n_START_PARAGRAPH_\n2008\xc2\xa0m. baland\xc4\xaf sta\xc5\xbeavosi Vatikano Slaptajame archyve. 2009\xc2\xa0m. gegu\xc5\xbe\xc4\x99\xc2\xa0\xe2\x80\x93 Bolonijos universitete, 2011\xc2\xa0m. vasar\xc4\xaf\xc2\xa0\xe2\x80\x93 Liublijanos universitete.'